kardosdrur/scandi-wiki huggingface dataset:
Lars Wikborg

Lars Wikborg (født 1972) er en dansk journalist, uddannet 2001 fra Danmarks Journalisthøjskole. Han blev derefter ansat på Berlingske Medias gratisavis Urban og skiftede i 2007 til avisen 24timers gruppe for undersøgende journalistik. I 2009 ansat på DR2 som journalist og vært på rejseprogrammet Langt Ude I Danmark. 

Lars Wikborg afslørede i 2004 en sikkerhedsbrist i Københavns Lufthavn, da han påviste, hvor let man kan bringe knive fra restauranter i afgangshallen med ud i flyene. Sagen nåede i 2007 til Højesteret, der på grund af historiens væsentlighed undlod at straffe ham. Lars Wikborg blev i 2004 indstillet til Cavling-prisen for afsløringen.

I 2007 afslørede han igen en sikkerhedshedbrist i Københavns Lufthavn, da han problemfrit fik en skarp kniv af keramisk materiale gennem metaldetektoren og ud til flyene. Denne sag nåede i 2010 for Østre Landsret, der ligeledes valgte ikke at straffe ham. 

I 2005 blev Lars Wikborg igen indstillet til Cavling-prisen, denne gang for afsløringen af den såkaldte Triple A-bande sammen med Nagieb Khaja.

Journalister fra Danmark
Tv-værter fra Danmark
Nanning

Nanning (kinesisk skrift: 南寧; pinyin: Nánníng) er en kinesisk mellemstor by og by på præfekturniveau som er hovedstad i den autonome region Guangxi i det sydlige Kina nær grænsen til Vietnam. Byprefekturet har areal på 22.112 km2, og befolkningen anslås (2014) til 7,29 millioner mennesker.Det er kendt som "Green City" på grund af sin overflod af frodige tropiske løv; Sommeren er meget længere end vinteren.

Administrative enheder 
Bypræfekturet Nanning har jurisdiktion over 6 distrikter (区 qū) og 6 amter (县 xiàn).

Historie 

Byens historie går tilbage til Nord- og Syddynastiernes tid, da der her var en vigtig militærbase. Det nuværende navn stammer fra Yuan-dynastiets dage. I 1914 blev Nanning hovedstad for Guangxi i stedet for Guilin.

Trafik 
Kinas rigsvej 210 ender i Nanning. Den begynder i Baotou i Indre Mongoliet, fører gennem Yan'an, Xi'an, Chongqing og Guiyang og ender i Nanning. 

Kinas rigsvej 322 passerer gennem området. Den fører fra Hengyang i provinsen Hunan, via Guilin og Nanning i Guangxi og frem til grænsen til Vietnam ved Venskabsporten.

Kinas rigsvej 324 fører gennem området. Den går fra Fuzhou i provinsen Fujian, gennem Guangdong, Guangxi, Guizhou, og ender i Kunming i Yunnan.

Kinas rigsvej 325 (Guangnan-vejen) ender i Nanning. Den fører mod vest fra Guangzhou i Guangdong til Nanning.

Myndigheder
Den lokale leder i Kinas kommunistiske parti er Wang Xiaodong. Borgmester er Zhou Hongbo, pr. 2021.

Bypræfekturer i Guangxi
Yu (flod)

Floden Yu  (郁江 or 鬱江) (kaldes også Siang-floden) er en flod i det sydlige Kina. Den kommer fra de to floder Zuo  (左江) og You  (右江). You løber hovedsagelig mod sydøst fra sit udspring ved Bose i Guangxi. Zuo løber mod nordøst fra sin start ved sammenløbet af de  vietnamesiske floder Peng-floden (Vietnamesisk: Bằng Giang) og Kỳ Cùng-floden. You og Zou mødes lige vest for storbyen Nanning.  Herfra og gennem Nanning hedder den Yong Jiang, og blever først på den østlige side af byen kaldt  Yu. Den løber videre mod nordøst, og sammen med Qiang Jiang ved Guiping og hedder herfra Xun og danner til sidst  Xi Jiang ved sammeløbet med Gui Jiang i Wuzhou.

Vandløb i Kina
Guangxi
Morten Langager

Morten Langager (født 24. marts 1971), direktionsmedlem og direktør fra Politik,  Analyse & Kommunikation i Dansk Erhverv, er uddannet journalist fra Danmarks Journalisthøjskole og har desuden en bachelorgrad i samfundsvidenskab fra Roskilde Universitet.  

Morten Langager har bred erfaring inden for journalistisk, kommunikation, erhvervsliv, foreningsliv og politik. Morten Langager arbejdede først i en årrække som journalist på Dagens Medicin, De 3 Stiftstidender & JyskeVestkysten samt Morgenavisen Jyllands-Posten. Fra 2001 til foråret 2010 var han kommunikationschef og særlig rådgiver i først Justitsministeriet, siden Økonomi- og Erhvervsministeriet og Udenrigsministeriet. Morten Langager var anset som en af regeringens tungeste og dygtigste rådgivere, og der var bred respekt om hans arbejde.   

I foråret 2010 takkede han ja til jobbet som direktør for kommunikation og marketing i Danmarks største it-virksomhed, KMD. I KMD havde Morten Langager ansvaret for bl.a. kommunikation, marketing, public affairs, CSR og KMD Analyse. Siden blev Morten Langager adm. direktør i brancheorganisationen Danske Medier, hvor han bl.a. har stået i spidsen for en række nye eksterne indsatser, herunder en historisk stor kampagne for de journalistisk redigerede medier i Danmark, med 220 medvirkende medietitler som fælles afsender. Med kampagnen "Flere sider" ønskede Danske Medier at sætte fokus på mediernes betydning i et demokratisk samfund. 7. maj afholdte Danske Medier for første Mediernes Årsdag, hvor 250 mediechefer fra hele landet deltog.  

Morten Langager er i dag  direktionsmedlem og direktør fra Politik, Analyse & Kommunikation i Dansk Erhverv.  

Bestyrelsesarbejde   

Morten Langager blev i 2014 valgt til bestyrelsen i Dansk Erhverv, hvor han i en periode også var en af to næstformænd. Han blev tillige i 2014 valgt til bestyrelsen i IT Branchen, hvor han i en periode var medlem af foreningens forretningsudvalg.

Henvisninger 

Journalister fra Danmark
Spindoktorer
Personer i Kraks Blå Bog
Dansk Melodi Grand Prix 2011

Dansk Melodi Grand Prix 2011 var den 41. udgave af Dansk Melodi Grand Prix, en sangkonkurrence afholdt siden 1957 af Danmarks Radio (DR). Konkurrencens formål var at finde den sang, der skulle repræsentere Danmark ved Eurovision Song Contest 2011 (ESC) i Tyskland. A Friend in Londons "New Tomorrow" vandt konkurrencen foran Anne Noas "Sleepless".

Konkurrencen blev afholdt den 26. februar 2011 i Ballerup Super Arena i Ballerup og blev sendt direkte på DR1, med Felix Smith og Lise Rønne som værter.

Deltagere 
Da fristen for at indsende bidrag til Dansk Melodi Grand Prix 2011 udløb den 5. oktober 2010, havde DR modtaget 663 bidrag. Et hemmeligt bedømmelsesudvalg vil udvælge seks af disse sange til at deltage i konkurrencen. Fire yderligere sange vil komme fra solister, som DR inviterer med på et wildcard. De 10 deltagere ved Dansk Melodi Grand Prix 2011 blev offentliggjort den 3. februar 2011. Heraf er Anne Noa, Stine Kinck og Jenny Berggren inviteret med på et wildcard.

Afstemning 
Showet bestod af en indledende runde hvor alle 10 deltagere fremførte deres sange.
Heraf blev fire sange stemt videre til en semifinale, hvor de dystede parvis om to pladser i den afgørende runde.

De fire semifinalister valgtes af seerne via SMS-afstemning og en fagjury bestående af  Bent Fabricius-Bjerre, Le Gammeltoft, Erann DD, Karen Rosenberg og Martin Brygmann. I semifinalen og i finalen var det udelukkende seernes stemmer, der afgjorde hvilke sange der gik videre til finalen.

Kilder

Eksterne henvisninger 
 Dansk Melodi Grand Prix 2011 på DRs hjemmeside

 
2011
Kultur i 2011
Hjortshøj Kirke

Hjortshøj Kirke ligger i Hjortshøj Sogn, Aarhus Kommune i den nordlige del af Hjortshøj ca. 11 km NØ for Aarhus C.

Eksterne kilder og henvisninger 
 Hjortshøj Kirke  hos nordenskirker.dk
 Hjortshøj Kirke hos KortTilKirken.dk

Kirker i Aarhus Kommune
Kirker i Århus Stift
Kirker i Randers Amt
Aneutronisk fusion

Aneutronisk fusion er enhver form for fusionskraft, hvor neutroner ikke udgør mere end 1% af den totale frigjorte energi. De oftest undersøgte fusionsreaktioner frigør op til 80% af deres energi som hurtige neutroner. Succesfuld aneutronisk fusion ville drastisk minske problemer forbundet med neutronstråling, såsom ioniseringsskader, neutron aktivation og krav til biologisk afskærming, fjernstyring og sikkerhed. 

Nogle fortalere ser også et potentiale til en dramatisk udgiftsreduktion ved at konvertere energien direkte til elektricitet. Men krævede betingelser for at kunne udnytte aneutronisk fusion er meget mere ekstreme end betingelserne for den "konventionelle" deuterium–tritium (DT) brændselscyklus.

Aneutroniske reaktionskandidater 

Der er nogle få fusionsreaktioner, som ikke producerer neutroner som et produkt ved nogen af deres reaktionsgrene. Dem med det største kerneindfangningstværsnit er disse:

De første to af disse anvender deuterium som et brændsel – og D–D side-reaktionerne producerer nogle neutroner. Selvom disse kan minimeres ved at køre processen ved en høj temperatur og deuterium-"fattigt", vil brøkdelen som frigøres som neutroner sandsynligvis være adskillige procent, så at disse brændselscykler, selvom neutron-"fattige", ikke vil kvalificeres som aneutronisk ifølge 1%-tærsklen.

De næste to reaktioners hastighed (involverer p, 3He og 6Li) er ikke specielt høj i en termisk plasma. Når de ses som en kæde, kan de have muligheden for en forøget reaktivitet. Produktet 3He fra den første reaktion kunne deltage i den anden reaktion for thermalizing – og produktet p fra den anden reaktion kunne deltage i den første reaktion før thermalizing. Desværre har detaljerede analyser godtgjort, at der ikke er en tilstrækkeligt forøget reaktivitet til at overkomme det lille reaktionstværsnit.

Den rene 3He reaktion har det problem, at brændsel kun findes i små mængder på Jorden. Måske kan 3He laves ved neutronreaktioner – eller udvindes fra ikke-jordiske steder. Månens øverste få meter er relativt rige på 3He i koncentrationen 0,01 dele per million efter vægt, 
men at udvinde og få det sendt til Jorden vil være meget besværligt og dyrt.

p –7Li reaktionen har ingen fordele i forhold til p –11B. Tværtimod er dets reaktionstværsnit noget mindre.

Af de ovenstående grunde koncentrerer det meste forskning sig om reaktionen, p –11B.

Kilder/referencer

Se også
 Høj beta fusionsreaktor

Eksterne henvisninger 
 Focus Fusion Society
 Aneutronic fusion in a degenerate plasma
 Lasers trigger cleaner fusion (news@nature.com, 26 August 2005)
 Observation of neutronless fusion reactions in picosecond laser plasmas (Physical Review E 72, 2005)

Kernefusion
Kyse

En kyse er en tætsiddende hovedbeklædning, der dækker issen, nakken og ørene, men ikke panden. Ofte er der bånd eller snore til at binde kysen fast under hagen.
Den blev tidligere brugt af kvinder, piger og små børn.
Store hatte med bred skygge foran og i siderne kaldes en kysehat. De var almindelige i europæisk damemode i 1800-tallet, mens simple huer blev brugt af bønder.
I dag bruges kyser hovedsageligt som kostumer og til spædbørn.

I middelalderen havde riddere kyser på under deres hjelme syet som vams eller slagkofte. Det vil sige med mange lag stof. Kysen skulle både gøre hjelmen behageligere at bære og fordele kraften fra et slag.
For at vise at man var ridderstand, brugte ridderne også kysen uden hjelm. Det dannede mode og andre begyndte også at gå med kyse, blot af et enkelt lag stof som hør eller silke efter stand. 

Hovedbeklædning
Dansk Melodi Grand Prix 2008

Dansk Melodi Grand Prix 2008 var den 38. udgave Dansk Melodi Grand Prix, en årligt tilbagevendende sangkonkurrence afholdt af DR siden 1957. Formålet var at finde den sang, der skulle repræsentere Danmark ved Eurovision Song Contest 2008 i Serbien. Vinderen af konkurrencen blev Simon Mathew med sangen "All Night Long".

Konkurrencen bestod af to semifinaler afholdt i DR Byen, hhv. den 12. og 19. januar, samt en finale afholdt 2. februar i Forum Horsens. For andet år i træk var værterne Camilla Ottesen og Adam Duvå Hall.

Konkurrencens format
For andet år i træk blev Dansk Melodi Grand Prix afviklet i form af to semifinaler efterfulgt af en finale. I alt deltog 16 bidrag i semifinalerne. Fra hver semifinale gik de fire bedst placerede sange videre til finalen. Radiokanalerne P3 og P4 uddelte herefter hver et wildcard til én af de sange, der ikke var gået videre til finalen i første omgang. Begge wildcards blev fundet via lytterafstemning. I finalen valgte seerne, hvilken sang der skulle repræsentere Danmark i Eurovision Song Contest 2008.

Et bedømmelsesudvalg nedsat af DR udvalgte de 16 deltagende sange i åben konkurrence blandt indsendte sange. Da fristen for at indsende bidrag til Dansk Melodi Grand Prix 2008 udløb, havde DR modtaget 443 sange.

Semifinaler
Begge semifinaler blev afholdt i DR Byens Studie 5, hver med otte deltagende sange. Fra hver semifinale gik de de fire sange med flest SMS-stemmer videre til finalen. Finalisterne blev afsløret i vilkårlig rækkefølge.

Semifinale 1

Semifinale 2

P3 Wildcard-afstemning

P4 Wildcard-afstemning

Finalen

Afstemning
Vinderen blev fundet ved SMS-afstemning. Ved pointafgivningen var landet inddelt i fem regioner.
Fra hver region var der hhv. 12, 10, 8, 6 og 4 stemmer til de fem sange, der havde fået flest stemmer.

 
2008
Th. Wegener

Gustav Theodor Wegener (3. februar 1817 i Roskilde – 17. august 1877 på Frederiksberg) var en dansk historiemaler.

Th. Wegener var søn af Jens Ernst Wegener. Han var elev af hofmalermester og tapetfabrikant Jon Gulsen Berg, inden han uddannede sig på Kunstakademiet; 1839 drog han til Tyskland for at uddanne sig som dekorationsmaler og virke som sådan, men efter få års forløb vendte han tilbage til fædrelandet for fremtidig at arbejde væsentlig som figurmaler; en tid var han dog sysselsat på Det Kongelige Teaters malersal. Allerede i 1838 havde han på Charlottenborg udstillet En Gadescene; i 1844 mødte han med billedet Prins Buris, Liden Kirsten, Huldfrid og Ingefrid fangne af Ulf Svartskjæg, der blev købt af Staten og nu hænger på Kronborg; 1845 fik han den mindre guldmedalje for Tobias drager paa Rejse med Engelen. Senere udstillede han en række bibelske og historiske billeder som Herrens Engel åbenbarer sig for Josef, altertavle til Birkerød Kirke, Marsk Stigs Døtre og Dronning Dagmars Ankomst til Ribe samt genrestykker og landskaber, delvis efter studier, optagne på en rejse, han 1855-56 med Akademiets understøttelse foretog til Italien. Fra 1871 til sin død, 17. august 1877, var han lærer ved Akademiets tegneskole. Hans arbejder er gennemgående lidet ejendommelige og udmærker sig lige så lidt ved kraftig følelse som ved formelle eller maleriske fortrin; en vis popularitet opnåede de dog ved deres letfattelige fortælling, klare farve og pyntelige udførelse. -- Wegener var ugift.

Eksterne henvisninger og kilder 

 

Malere fra Danmark
Personer fra Roskilde
Danskere i 1800-tallet
Historiemalere
Ansatte ved Det Kongelige Danske Kunstakademi
Th.
Personer i Dansk Biografisk Leksikon
Dekorationsmalere
Hurtig formeringsreaktor

En hurtig formeringsreaktor (FBR – akronym for Fast Breeder Reactor) er en hurtig neutron reaktor designet til at formere brændslet ved at producere mere fissilt materiale end det forbruger. FBR er en type af formeringsreaktorer. 

Reaktoren kan anvendes i kernekraftværker til at producere kernekraft og kernebrændsel.

Eksterne henvisninger 
 US Nuclear Program
 IAEA Fast Reactors Database
 IAEA Technical Documents on Fast Reactors
 Atomic Heritage Foundation – EBR-I 
 The Changing Need for a Breeder Reactor  by Richard Wilson at The Uranium Institute 24th Annual Symposium, September 1999
 Experimental Breeder Reactor-II (EBR-II): An Integrated Experimental Fast Reactor Nuclear Power Station

Kernekraft
Wilhelm Herbst

Wilhelm Herbst (23. oktober 1842 i Schwerin – 27. juni 1917 i Bremen) var en tysk tandlæge, der arbejdede i Bremen.

Herbst bidrog til at udvikle og  hæve den tekniske side af tandlægekunsten. Dette skete bl.a. med flere opfindelser og demonstrationer af disse rundt omkring i Europa. Uden for Tyskland har Herbst udfoldet sin største virksomhed som demonstrator i de skandinaviske lande.

I Bremen har Wilhelm-Herbst-Straße opkaldt efter ham.

Kilder 

 

Tandlæger
Opfindere fra Tyskland
Tyskere i 1800-tallet
Tyskere i 1900-tallet
Salmonsens
Shake That

Shake That er anden single fra Eminems første opsamlingsalbum, Curtain Call: The Hits. Det er en af tre nye sange fra albummet og den sidste der blev udgivet som single.

"Shake That" gik Guld i Sverige og platin i Danmark, ved salg fra digital download.

Hitlister

Referencer

Eminem-sange
Singler fra 2006
Jimmy Crack Corn

Jimmy Crack Corn er anden single fra Shady Records-albummet Eminem Presents: The Re-Up. Sangen fremføres af Eminem og 50 Cent.

Hitlister

Referencer

Singler fra 2007
Eminem-sange
Bitch Please II

Bitch Please II er den første single fra albummet The Marshall Mathers LP (2000) af Eminem. Med på sangen er også Dr. Dre, Xzibit, Snoop Dogg og Nate Dogg.

Referencer 

Singler fra 2000
Eminem-sange
Guilty Conscience

Guilty Conscience er tredje singleudspil fra den amerikanske rapper Eminems andet studiealbum The Slim Shady LP. Med på sangen er Eminems mentor Dr. Dre.

Hitlister

Referencer 

Eminem-sange
Singler fra 1999
Dr. Dre-sange
Eduard Herbst

Eduard Herbst (9. december 1820 i Wien – 25. juni 1892 sammesteds) var en østrigsk statsmand. 

Herbst blev 1843 dr.jur. og 1847 professor i Lemberg, men forflyttedes 1858 til Prag. I 1861 valgtes han til den bøhmiske landdag og herfra til det østrigske underhus; hvor han blev en af det tyske partis førere og som ypperlig taler deltog i alle vigtigere forhandlinger, ligesom hans store kundskabsfylde skaffede ham sæde i de fleste vigtige udvalg. 

Ligeledes kæmpede han i den bøhmiske landdag som en af tyskernes ordførere lige indtil 1885, da han faldt igennem i sin tidligere kreds. December 1867 blev han justitsminister (indtil april 1870) og gennemførte flere væsentlige fremskridt, afskaffelse af gældsfængsel, nævninger i pressesager og en række love om kirkelige forhold. 

Efter at være afgået som minister indtog han på ny sin plads i underhuset som leder for det "forfatningstro" parti, bekæmpede 1871 med held Hohenwart og medvirkede 1879 væsentlig til ministeriet Auerspergs fald ved sine angreb på dets østerlandske politik. Da han derved meget mod sit ønske havde bragt ministeriet Taaffe til roret, trak han sig tilbage fra den østerrigske delegation.

Han måtte nu se på, hvorledes tyskerne tabte deres flertal i underhuset, og hvorledes der stadig gjordes større indrømmelser til de slaviske folkestammers ønsker. Siden 1885 repræsenterede han en af kredsene i Wien. Herbst har også gjort sig bekendt som retsvidenskabelig forfatter, især ved en Håndbog i østerrigsk Strafferet (2 bind, 1855, 7. udgave 1882-84).

Kilder 

 

Politikere fra Østrig
Justitsministre
Jurister fra Østrig
Faglitterære forfattere fra Østrig
Salmonsens
Østrigere i 1800-tallet
Baise (Guangxi)

Baise (kinesisk skrift: 百色, pinyin: Bósè (før), Bǎi Sè (nu)) er en by på præfekturniveau i den autonome region Guangxi Zhuang i Folkerepublikken Kina.

Baise blev grundlagt i 1730, og ligger i den nordvestlige del af Guangxi og grænser til provinserne Guizhou og Yunnan, og til Vietnam. Den ligger midt i mellem tre sydvestkinesiske administrationshovedsteder, Nanning, Kunming, og Guiyang. Præfekturet har et areal på 36,252 km², og en befolkning på 3.860.000 mennesker (2007).

Baises klima er tropisk, og det ligger i monsunområdet. Den årlige nedbør er gennemsnitlig på 1.115 mm, og gennemsnitstemperaturen er 22 °C. En stor del af området er dækket af skov.

Administrative enheder 
Bypræfekturet Baise har jurisdiktion over et distrikt (区 qū), 10 amter (县 xiàn) og et autonomt amt (自治县 zìzhìxiàn).

Demografi 
I præfekturet er de veæsentlige folkesgrupper zhuang, han, yao, hui og miao.

Trafik 
Kinas rigsvej 323 løber gennem området. Den begynder i Ruijin i provinsen Jiangxi og fører gennem Guangdong og Guangxi og ender i Lincang i Yunnan, på grænsen tilBurma.

Kinas rigsvej 324 fører gennem området. Den går fra Fuzhou i provinsen Fujian og gennem Guangdong, Guangxi, Guizhou, og ender i Kunming i Yunnan.

Økonomi 
Baise er en af Kinas vigtigste prosducenter af aluminum, med både minedrift, forædling og produktion af aluminiumsprodukter. Det tropiske klima danner basis for en stor frugtproduktion. Ellers er træprodukter vigtige, ligesom petroleum, naturgas, kobber og kvarts. Baise er også Guangxis tredjestørste producent af vandkraft med en årlig produktion på fem millioner kilowatt.

Turisme 
Baise har betydelig naturskønhed. De skovdækkede bjergområder har mange plante- og dyrearter. Grænseegnene er blandt de mindst udviklede dele af Kina. Dette, sammen med den etniske mangfoldighed, har været gunstig for udviklingen af turisterhvervet.

Eksterne henvisninger 
 Officiel webside 

Bypræfekturer i Guangxi
Mesterholdenes Europa Cup i håndbold 1980-81 (kvinder)

Mesterholdenes Europa Cup i håndbold 1980-81 for kvinder var den 21. udgave af Mesterholdenes Europa Cup i håndbold for kvinder. Turneringen havde deltagelse af 20 hold, som var blevet nationale mestre sæsonen forinden, samt de jugoslaviske sølvvindere fra RK Osijek, eftersom mesterholdet RK Radnički i forvejen var kvalificeret til turneringen som forsvarende mester. Den blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af Spartak Kijev fra Sovjetunionen, som i finalen over to kampe besejrede de forsvarende mestre RK Radnički fra Jugoslavien med 39-26. Det var ottende gang i turneringens historie, at Spartak Kijev vandt titlen, mens RK Radnički efter to vundne finaler i sæsonerne 1975-76 og 1979-80 for første gang oplevede at tabe en finale.

Danmarks repræsentant i turneringen var de danske mestre fra Frederiksberg IF, som blev slået ud i 1/8-finalen, hvor holdet over to kampe spillede 25-25 mod VIF G. Dimitrov Sofia fra Bulgarien, som vandt den afgørende straffekastkonkurrence med 4-3.

Resultater

1/16-finaler

Ottendedelsfinaler

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1981

Noter 

1980-81 (kvinder)
Håndbold i 1980
Håndbold i 1981
Kvindehåndbold
Frederik Carl de la Pottrie

Frederik Carl de la Pottrie var en dansk diplomat af fransk afstamning.

Han var søn af Ferdinand Vilhelm du Val de la Pottrie, en eksileret huguenot, var kammerjunker og sekretær for den danske gesandt i Haag, Frédéric de Cheusses, og var fra 20. juni 1771 til 13. marts 1772 akkrediteret som dansk ministerresident i Haag, indtil Hans Adolph Ahlefeldt tiltråde som gesandt.

Kilder 
 Aage Friis (udg.), Bernstorffske Papirer. Udvalgte Breve og Optegnelser vedrørende Familien Bernstorff i Tiden 1732 til 1835, 2. bind, København: Gyldendal 1907, s. 26.

Diplomater fra Danmark
Danskere i 1700-tallet